Sodba Splošnega sodišča z dne 17. decembra 2025 – Melnichenko/Svet
(zadeva T-1113/23)1
(Skupna zunanja in varnostna politika – Omejevalni ukrepi v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Seznam oseb, subjektov in organov, za katere velja zamrznitev sredstev in gospodarskih virov – Omejitve glede vstopa na ozemlje držav članic – Seznam oseb, subjektov in organov, za katere veljajo omejitve vstopa na ozemlje držav članic – Ohranitev imena tožeče stranke na seznamu – Pravica do učinkovitega sodnega varstva – Pojem „koristi, pridobljene od vodilnega poslovneža, ki deluje v Rusiji“ – Člen 2(1)(g) Sklepa 2014/145/SZVP – Člen 3(1)(g) Uredbe (EU) št. 269/2014 – Ugovor nezakonitosti – Napaka pri presoji – Temeljne pravice – Sorazmernost)
Jezik postopka: angleščina
Stranke
Tožeča stranka: Aleksandra Melnichenko (Saint-Moritz, Švica) (zastopniki: A. Miron, D. Müller, H. Bajer Pellet, R. Piéri, A. Beauchemin, odvetniki, in C. Zatschler, SC)
Tožena stranka: Svet Evropske unije (zastopniki: B. Driessen, agent, skupaj s S. Remy in B. Maingainom, odvetnikoma)
Intervenienta v podporo tožeče stranke: Siberian Coal Energy Company AO (SUEK) (Moskva, Rusija) (zastopnika: N. Montag in M. Krestiyanova, odvetnici), EuroChem Group AG (Zug, Švica) (zastopnica: N. Montag, odvetnica)
Predmet
Tožeča stranka s tožbo na podlagi člena 263 PDEU predlaga razglasitev ničnosti, prvič, Sklepa Sveta (SZVP) 2023/1767 z dne 13. septembra 2023 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 226, str. 104), in Izvedbene uredbe Sveta (EU) 2023/1765 z dne 13. septembra 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 226, str. 3), drugič, Sklepa Sveta (SZVP) 2024/847 z dne 12. marca 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/847), in Izvedbene uredbe Sveta (EU) 2024/849 z dne 12. marca 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/849), tretjič, Sklepa Sveta (SZVP) 2024/2456 z dne 12. septembra 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/2456), in Izvedbene uredbe Sveta (EU) 2024/2455 z dne 12. septembra 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/2455), ter četrtič, Sklepa Sveta (SZVP) 2025/528 z dne 14. marca 2025 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2025/528), in Izvedbene uredbe Sveta (EU) 2025/527 z dne 14. marca 2025 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2025/527), v delu, v katerem se ti akti nanašajo na tožečo stranko.
Izrek
1.    Tožba se zavrne.
2.    Aleksandra Melnichenko nosi svoje stroške in stroške Sveta Evropske unije.
3.    Siberian Coal Energy Company AO (SUEK) in EuroChem Group AG nosita vsaka svoje stroške.
____________
1     UL C, C/2024/766, 22.1.2024.